જો ઇન્ડિયન સ્ટાન્ડર્ડ ટાઇમ પ્રમાણે તમે નિરાંતે પૉપકૉર્ન-સમોસાનાં પડીકાં લઈને ટહેલતાં-ટહેલતાં આ ફિલ્મ જોવા માટે સ્ક્રીનમાં પ્રવેશશો તો નક્કી વાત છે કે આખી ફિલ્મની સૌથી થ્રિલિંગ ઍક્શન સીક્વન્સ તમે ગુમાવી બેસવાના. રેગ્યુલર ફિલ્મોની જેમ નિરાંતે વાર્તાની માંડણી કરવાનો અહીં ટાઇમ નથી. સ્ટોરી સીધી ચોથા ગિઅરમાં જ પડે છે અને ખાસ્સી વારે તમને યાદ આવે છે કે હાયલા, આપણું મોઢું તો ક્યારનું ખુલ્લું રહી ગયું છે.